Turbokompresorius – brangi detalė, kurios naujos kaina gali siekti net iki 1000 eurų. Dėl šios priežasties, turbinos restauravimas yra racionali išeitis, kai turbinos vidinių dalių pažeidimai arba nusidėvėjimai nėra esminiai. Turbinos restauravimo kaina gali svyruoti dėl pačios turbinos tipo, tačiau restauravimo kaina įprastai būna 300-600 EUR. Specialistai kategoriškai atmeta teiginius, jog turbinas galima bandyti restauruoti namų sąlygomis. Turbinos balansavimas yra vienas svarbiausių restauravimo darbų, o tam yra reikalinga speciali įranga, kuri subalansuotų turbiną esant didelėms apsukoms. Atliekant turbinų restauravimą yra keičiami susidėvėję guoliai, turbinos ir kompresoriaus sparnuotės, tarpikliai. Naujos dalys dažniausiai yra montuojamos į seną korpusą (jei šis nėra suskilęs), tuomet balansuojamas mazgas bei patikrinamas jo hermetiškumas. Lyginant su naujos turbinos pirkimu, turbinos restauravimas leidžia sutaupyti nemažai išlaidų, o darbus atliekant profesionaliai – užtikrinti ilgalaikį tolimesnį jos veikimą.